CELEX: 32020R1028
Language: hr
Date: 2020-07-15 00:00:00
Title: Provedbena uredba Komisije (EU) 2020/1028 оd 15. srpnja 2020. o utvrđivanju roka za podnošenje zahtjeva za dodjelu potpore za privatno skladištenje svježeg ili rashlađenog mesa goveda starih osam mjeseci ili više u skladu s Provedbenom uredbom (EU) 2020/596

16.7.2020   
               
               
                  HR
               
               
                  Službeni list Europske unije
               
               
                  L 227/8
               
            
         PROVEDBENA UREDBA KOMISIJE (EU) 2020/1028
         оd 15. srpnja 2020.
         o utvrđivanju roka za podnošenje zahtjeva za dodjelu potpore za privatno skladištenje svježeg ili rashlađenog mesa goveda starih osam mjeseci ili više u skladu s Provedbenom uredbom (EU) 2020/596
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2.,
         budući da:
         
                     (1)
                  
                  
                     Potpora za privatno skladištenje dodijeljena u skladu s Provedbenom uredbom Komisije (EU) 2020/596 (2) imala je povoljan učinak na tržište govedine.
                  
               
                     (2)
                  
                  
                     Provedbenom uredbom Komisije (EU) 2020/1006 (3) suspendirano je podnošenje zahtjeva za dodjelu potpore za privatno skladištenje na pet radnih dana.
                  
               
                     (3)
                  
                  
                     Dodjelu potpore za privatno skladištenje svježeg ili rashlađenog mesa goveda starih osam mjeseci ili više trebalo bi stoga prekinuti i utvrditi rok za podnošenje zahtjeva.
                  
               
                     (4)
                  
                  
                     Radi pravne sigurnosti Provedbenu uredbu (EU) 2020/596 trebalo bi staviti izvan snage.
                  
               
                     (5)
                  
                  
                     Kako bi se izbjegle spekulacije, ova Uredba stupa na snagu na dan objave u Službenom listu Europske unije.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Rok za podnošenje zahtjeva za dodjelu potpore za privatno skladištenje svježeg ili rashlađenog mesa goveda starih osam mjeseci ili više u skladu s Provedbenom uredbom (EU) 2020/596 jest 17. srpnja 2020.
         
         
            Članak 2.
            Provedbena uredba (EU) 2020/596 stavlja se izvan snage s učinkom od 17. srpnja 2020.
            Međutim i dalje se primjenjuje na ugovore sklopljene u skladu s tom uredbom prije datuma stupanja na snagu ove Uredbe.
         
         
            Članak 3.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. srpnja 2020.
            
               
                  Za Komisiju,
               
               
                  u ime predsjednice,
               
               Wolfgang BURTSCHER
               
                  Glavni director
               
               
                  Glavna uprava za poljoprivredu i ruralni razvoj
               
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2020/596 оd 30. travnja 2020. o dodjeli potpore za privatno skladištenje svježeg ili rashlađenog mesa goveda starih osam i više mjeseci i utvrđivanju iznosa potpore unaprijed (SL L 140, 4.5.2020., str. 26.).
         
            (3)  Provedbena uredba Komisije (EU) 2020/1006 оd 9. srpnja 2020. o suspenziji podnošenja zahtjeva za dodjelu potpore za privatno skladištenje svježeg ili rashlađenog mesa goveda starih osam i više mjeseci u skladu s Provedbenom uredbom (EU) 2020/596 (SL L 223, 10.7.2020., str. 1.).